钦定古今图书集成/明伦汇编/皇极典/第204卷 > 《建隆登极赦文》宋·苏颂
## 钦定古今图书集成/明伦汇编/皇极典/第204卷 > 《建隆登极赦文》宋·苏颂

“五运推移，上帝于焉眷命；三灵改卜，王者所以膺图。”
朕起自侧微，备尝艰苦。当周邦草昧，从二帝以徂征；
洎虞舜陟方，翊嗣君而纂位。但罄一心而事上，敢期
百姓之与能。属以北敌侵疆，边民罹苦，朕长驱禁旅，
往殄边尘，鼓旗才出于国门，将校共推于天命，迫回
京阙，欣戴眇躬。幼主以历数有归，寻行禅让。兆民不
“可以无主，万几不可以旷时，勉徇群心，已登大宝。昔
汤武革命，发大号以顺人；唐汉开基，因始封而建国。
宜国号大宋，改周显德七年为建隆元年。乘时抚运，
既叶于讴谣；及物推恩，宜周于华夏。可大赦天下。”于
戏！革故鼎新，景命初隆于王室；眚灾肆赦，鸿恩普洽
于民心。更赖将相王公，协谋同力，共裨寡昧，以致升
平。凡尔万方，咸知朕意。